
קביעת מין התוכי

אחת השאלות הנפוצות ביותר שאנו נשאלים היא איך מבדילים בתוכים בין זכר לנקבה.  התשובה פשוטה: 

ברוב סוגי התוכים אי אפשר לדעת . למעט תוכים יוצאי דופן כמו האקלקטוס, לדוגמה, שם הזכר והנקבה שונים לחלוטין, ברוב סוגי התוכים הזכר נראה בדיוק כמו הנקבה.

שתי שיטות עיקריות משמשות לאבחנה: בדיקה אנדוסקופית  ובדיקת דם.  

 בדיקה אנדוסקופית 

היא ניתוח לכל דבר: מרדימים את התוכי, עושים חור בצידי הגוף ומכניסים דרכו סיב אופטי. הרופא המבצע מסתכל דרך הסיב האופטי ומבחין בשחלה או באשך. 

יתרון השיטה הוא בעובדה שניתן לדעת בנוסף למין התוכי , מה מצב אברי הרבייה שלו והאם הוא מוכן לרבייה. 
החיסרון: התהליך  דורש מיומנות גבוהה של הווטרינר המבצע .

בנוסף לכך, זהו ניתוח לכל דבר על הסיכונים שבו- החל בהרדמה , כלה בניתוח, וסיבוכיו האפשריים. (זיהום, דימומים ועוד).

בדיקת דם:
 זו השיטה המומלצת לתוכים שאינם משמשים לרבייה. בשיטה זו נלקחת טיפה אחת של דם מהציפורן ונשלחת למעבדה בחו"ל. 
המעבדה מבצעת בדיקת דנ"א וקובעת האם התוכי הוא זכר או נקבה.  

יתרונות השיטה:  פשוטה, ללא ניתוח, ללא כאב, התהליך מתבצע בשניות. 

הדיוק רב יותר. 

אנחנו במרכז וטרינרי השרון מבצעים את בדיקת הדם באופן קבוע לאותם הלקוחות הרוצים לדעת את מינו של התוכי שלהם.   
